section_heading: Pittsburgh Penguins
paragraph_text: mini|desno|Hossa u Pittsburghu. Debi za Penguinse protiv Bostona nije mogao gore proći. Pittsburgh je teško poražen s 5:1, a Hossa je zaradio ozljedu koljena. Prije nego što se vratio u napadačku liniju Pittsburgha (Hossa, Dupuis i Sidney Crosby), Hossa je prethodno propustio šest utakmica regularne sezone. Sezonu je završio s 66 bodova u 72 utakmice odigranih u dresu dvaju klubova, Atlante i Penguinsa. Nastupio je i na svojoj četvrtoj All-Star utakmici u karijeri kojoj je domaćin bila upravo Atlanta.